Iншымi словамi, ва ўсiх раённых вэртыкалях у хуткiм часе, вiдавочна, зьявяцца вайсковыя ўпраўленьнi. Прычым, як паведамiў генэрал Мальцаў, уключэньне вайсковых камiсарыятаў у склад мясцовых выканкамаў робiцца ня толькi для лепшай арганiзацыi прызыўных кампанiяў. Паводле словаў мiнiстра, у некаторых рэгiёнах Беларусi будуць разгорнутыя тэрытарыяльныя войскi. Што гэта будуць за войскi, i навошта яны патрэбныя, генэрал не растлумачыў. Ён толькi паведамiў, што функцыi галоўных штабоў для кiраваньня тэрытарыяльнымi войскамi будуць выконваць менавiта ўключаныя ў склад мясцовых выканкамаў вайсковыя камiсарыяты.